# data[].attributes.body
Tiloilla, joissa olen itse ollut harjoittelussa, pelit kuten NHL ja FIFA ovat olleet kovassa huudossa. Itse olen kova jalkapallo-fani, joten olen usein saanut aloitettua dialogin jalkapallosta (ja siirryttyä siitä muihin aiheisiin) samalla, kun olemme pelanneet nuoren kanssa FIFA:aa. Toki on myös muita vaihtoehtoja, kuin urheilupelit. Monet tasohyppelyt (LEGO: Star wars, batman etc.) tai minipeli-pohjaiset pelit (esim. Mario Party- pelisarja) sisältävät moninpeliomiaisuuden, tarjovat mielenkiintoista pohdittavaa yhdessä ja madaltaa kynnystä dialogiin.

-Juho Iso-Aho

# data[].attributes.body
Itselleni on mukavia olleet suoritustehtävät, jotka esimerkiksi ovat erilaisia pisteitä (konkreettisesti) elävässä elämässä. Ohjeistus voisi olla mobiilisti samoin tehtävät, mutta tehtäviä suorittamaan pääsisi esim. liikkumalla paikasta toiseen. Pokemon Go on yksi sen tapainen peli, mutta siinä olisi paljon enemmän vuorovaikutteisia tehtäviä ja tilanteen mukaan vaihdettavissa olevia teemoja.
Itse painottaisin tietenkin jo oman ammattini puolesta taidepohjaisia tehtäviä.
Tämä niin sanottu aarteen metsästys olisi myös mahdollista toteuttaa vaikka osana vaikka isompaa tapahtumaa, kuten GISHWESH (The Greatest International Scavenger Hunt the World Has Ever Seen)
-Liisa Pyykönen-

# data[].attributes.body
Itse kannatan perinteisiä lauta- ja korttipelejä! Pidän siis itse lautapelien pelaamisesta, mutta olen myös huomannut, että nuoretkin pitävät niistä. Lautapelien äärelle kokoontuminen herkkujen kanssa, on mielestäni kohtaamista parhaimmillaan. Lautapelejä on tällä hetkellä saatavilla valtavat valikoimat, eikä niiden hankkiminenkaan vie suuria resursseja. Lautapelejä voi hyödyntää lähes kaikkialla, missä nuoret kokoontuvat.

Opiskeluaikoina tilasin Väestöliiton seksuaalikasvatuksen Sitähän sä kysyit! pelin. Kävin pitämässä nuorisotalolla seksuaalikasvatukseen liittyvän teemaillan. Alkuun jännitin, että kuinka nuoret reagoivat teemailtaan, tuleeko kukaan paikalle ja osallistuuko kukaan pelaamiseen? Teema oli selvästi hieman jännittävä nuorten mielestä. Alkuun oli rentoa juttelua ja laitoimme peliherkkuja esille. Kun aloin kokoamaan pelilautaa pöydälle, niin pikkuhiljaa nuoria alkoi kokoontumaan pelaamaan. Luvassa oli voittajille palkinto, joka myös osaltaan houkutteli nuoria pelaamaan. Sovimme, että saa pelata yksin, pareittain tai joukkueessa. Alkuun kaikkia selvästi jännitti, mutta kun peli eteni, niin ilmapiiri rentoutui ja peli-illasta tuli todella hauska! Kysymykset naurattivat nuoria kovasti ja herättivät myös mielenkiintoista keskustelua aiheesta. Nuoret saivat myös uutta tietoa seksuaalisuudesta pelin myötä. Pelin ympärille kokoontui myös paljon sivusta seuraajia. Teema-ilta oli kaikin puolin onnistunut. Koin, että tällaisia teemailtoja olisi hyvä järjestää useamminkin. Suosittelen lämpimästi kyseistä lautapeliä kaikille nuorten parissa työskenteleville! Toivoisin myös, että tällaisia teemapelejä tärkeistä aiheista tehtäisiin lisää sosiaali- ja terveysalalla.

http://www.vaestoliitto.fi/?x27375=2148638

-Jenni Kreivi-

# data[].attributes.body
Peli pitää suosionsa vuodesta toiseen ja on loistava alusta yhteisöllisyyden rakentumiseen iästä ja sukupuolesta riippuatta.  Äänekoskella on hieno esimerkki yhteisestä tekemisestä pelin avulla : http://www.ksml.fi/kotimaa/%C3%84%C3%A4nekoski-rakentuu-Minecraft-peliin/982387
Pohdin, että olisi hienoa toteuttaa omalla paikkakunnalla vastaava projekti koko nuorisotoimessa; mukaan pääsisi kaiken ikäiset nuoret. Hieno idea!  / Kati Pajunen

# data[].attributes.body
Mielestäni nykyajan partypeleissä hyödynnetään mielenkiintoisesti teknologiaa: peliin osallistutaan omalta älylaitteelta ja itse peli näkyy isolta tv-näytöltä vaikkapa Xboxin tai PlayStationin kautta. Vaikkei peliin itse osallistuisikaan, pääsee kuitenkin hauskasta pelikokemuksesta osalliseksi katsojankin roolissa. Pohdin, että tällaista pelityyliä voisi käyttää hyödyksi myös nuorisotyössä. Nuorisotyöhön tehdyssä pelissä olisi minun visiossani kahdenlaisia tehtäviä, ikään kuin minipelejä pelin sisällä. Ensimmäinen tehtävätyyppi keskittyy esimerkiksi pulma- ja nopeustehtäviin, joiden ratkaisu vaatii aitoa yhteistyötä. Tällöin kaikkien pelaajien panosta tarvitaan yhtä lailla, jotta pelissä päästään seuraavalle tasolle. Toinen tehtävätyyppi sisältäisi puolestaan jollakin tapaa syvällisempiä tehtäviä, kuten vaikka kuvitteellisten keskustelu- ja riitatilanteiden ratkaisemista. Jokainen voi vastata omalta älylaitteeltaan oman vastauksensa ja nuorisotyöntekijän johdolla tilannetta ja ratkaisuehdotuksia voitaisiin käydä keskustellen läpi. Nämä kaksi erilaista tehtävätyyppiä nivoutuisivat toisiinsa niin, että pohdiskelevamman tehtävän jälkeen tulisi dynaamisempi ja perinteisesti pelillisempi tehtävä, jossa sovellettaisiin pohdintatehtävän antimia. Vaihtoehtoisesti dynaamisemman minipelin jälkeen voisi tulla pohdiskelevampi tehtävä, jossa käsiteltäisiin vaikkapa äskeisen minipelin aikana ilmennyttä vuorovaikutusta. Sellainen peli olisi mahtava, jota saisi myös kustomoitua tarpeen mukaan: nuorisotyöntekijä tai nuoret itse saisivat valita, minkä aihepiirin tehtäviä haluaisivat tehdä ja missä suhteessa haluaisivat pohdinta- ja hupailupelejä. Yhdessä tekeminen ja kaikkien panos on pelissä tärkeintä. -Jetta Sirola

# data[].attributes.body
Meillä starttipajalla pelataan paljon niin perinteisiä lautapelejä, korttipelejä kun vaikka laivanupotusta (on muuten huippu hauskaa joukkueittain). Pelaamme pelejä usein tiimeinä eli tämä luo yhteisöllisyyttä sekä dialogisuutta. Näiden lisäksi käymme eri teemoja (asuminen, talous, hyvinvointi) pelaamaalla läpi esim. bingona, pullon pyörityksenä (kun pullo osuu niin kysytään teemaan liittyvä kysymys jne..), tietovisoina. Näitä pelaamme myös joukkueina, parin kanssa tai yksilöinä. Olen huomannut, että nuorten on helpompi ja mukavampi käydä vaikkapa asumiseen liittyviä juttuja läpi kun pelaamme yhdessä. Samalla tulee juteltua yhdessä ja mietittyä oikeita vastauksia ja tämäkin juuri sitä yhteisöllisyyttä parhaimmillaan. Nämä kaikki jutut voisi erittäin hyvin muuttaa myös virtuaalimaailmaan ja pelata vaikka pelikonsolilla tai netin välityksellä. Voisikin olla hauskaa pelata netin kautta jotain toista pajaa vastaan ja katsoa kuka onkaan taloustaidon mestari.

Tämä tuli itselläni näin äkkiseltään mieleen. Toinen virtuaalipeli mikä tuli mieleen oli Porin etsivänuorisotyön mainitsema asiointiharjoittelupeli. Se olisi oikeasti hyvä, kun meidänkin nuorilla on sosiaalisten tilanteiden pelkoa ja esim. Kelassa asiointi aiheuttaa paniikkikohtauksen niin tämä voisi olla turvallinen ympäristö kokeilla asiointia.

-Riikka Hellman

# data[].attributes.body
Vastaan kohtaan B. En lähde tässä kohtaa keksimään mitään uutta, enkä myöskään digimaailmanpeliä. Oma kokemus päihdeyksikön nuorten kanssa ihan perinteisistä korttipeleistä on ollut  mahtava. Meillä on tapana jossain välissä koulupäivää pelata korttia. Joskus sillä aloitetaan päivä tai vastaavasti lopetetaan. Meillä on ollut nuoria, jotka eivät ole edes tienneet mitä kuvakortit tarkoittavat, tai eri korttien maat ja sitten heille on toiset nuoret väsänneet muistilappuja mitä mikäkin symboli ym. tarkoittaa. Yhteisöllistä tekemistä parhaimmillaan. Samalla pelin lomassa saatetaan käsitellä hyvinkin ikäviä asioita, tai vaihtaa viikonlopun lomakuulumiset yms. joista nuorten on helpompi lähteä pelin lomassa keskustelemaan. Päästään erittäin hyviin dialogeihin kun ei olla "napit vastakkain".  Sitten kun on jo tovi pelailtu (6kk) samojen nuorten kanssa he naureskellen muistelevat, että muistatko, kun sä et osannut mitään, etkä tiennyt mikä kortti on mikäkin ja nyt et tarvii enää muistilappua. Dialogisuutta ja yhteisöllisyyttä parhaimmillaan, jota voi tehdä missä vaan, milloin vaan, vaikka menisi sähköt.
Maarit Karvosenoja

# data[].attributes.headline
Olisi hienoa jos olisi erilaisia pelejä/sovelluksia jotka liittyisivät erilaisiin palveluihin, joita nuorilla on saatavilla. Näitä pelejä voisi olla esim. Kelan, sosiaalitoimen, TE-toimiston, terveyspalveluiden (päihde/mielenterveys)ym.  palveluista. Näitä pelejä pelaamalla nuori pääsisi tutustumaan palveluihin ja saisi käytännössä tietoa eri palveluiden sisällöistä ja niihin hakeutumisista ym. Peli voisi myös toimia virtuaalisesti niin että nuori voisi kokea olevansa kyseisen palvelun toimistossa ja hänellä olisi "tehtävä" siellä suoritettavanaan. Tärkeää ja erityisen haastavaa olisi kuitenkin se miten näistä peleistä saataisiin niin mielenkiintoisia ja pelattavia että nuori oikeasti niitä haluaisi/jaksaisi pelata.

# data[].attributes.subject
Olisi hienoa jos olisi erilaisia pelejä/sovelluksia jotka liittyisivät erilaisiin palveluihin, joita nuorilla on saatavilla. Näitä pelejä voisi olla esim. Kelan, sosiaalitoimen, TE-toimiston, terveyspalveluiden (päihde/mielenterveys)ym.  palveluista. Näitä pelejä pelaamalla nuori pääsisi tutustumaan palveluihin ja saisi käytännössä tietoa eri palveluiden sisällöistä ja niihin hakeutumisista ym. Peli voisi myös toimia virtuaalisesti niin että nuori voisi kokea olevansa kyseisen palvelun toimistossa ja hänellä olisi "tehtävä" siellä suoritettavanaan. Tärkeää ja erityisen haastavaa olisi kuitenkin se miten näistä peleistä saataisiin niin mielenkiintoisia ja pelattavia että nuori oikeasti niitä haluaisi/jaksaisi pelata.

# data[].attributes.body
Toisaalta palvelut joita jo nyt on verkossa voisivat "pelillistämällä" olla paljon paremmin varsinkin nuorten tavoitettavissa ja hallittavissa. Tällöin esim. nuori voisi hakea asumistukea pelaamalla "asumistukipeliä" . :)
Tiina Aydin

# data[].attributes.headline
Oman osaamisen ja vahvuuksien kartoittamisen peli

# data[].attributes.subject
Oman osaamisen ja vahvuuksien kartoittamisen peli

# data[].attributes.body
Työskentelen tehtävissä, joissa päivittäin pohdimme työllistymisen ja työllistämisen haasteita sekä markkinoiden kohtaamista siltä osin, että oikeat työpaikat kohtaisivat oikeat työntekijät . Tätä varten on jo olemassa erilaisia persoonallisuustestejä ja ammatinvalinnan ohjelmia. Haluaisin laajentaa näitä vielä pidemmälle, siten, että erilaisiin työympäristöihin pitäisi pelin kautta tutustua virtuaalisesti ja samalla testata omia tunteita ja sitä kautta löytää omaa osaamista ja omia vahvuuksia. Eri työympäristöihin ja työtehtäviin sijoitetut pelitilanteet antaisivat pisteitä. Pelitilanteissa tulee ottaa huomioon erilaiset kausivaihtelut ym. eri aloihin vaikuttavat tekijät. Lisäksi ohessa toimivat erilaiset useamman kerran toistettavat persoonallisuustestit loisivat pohjan analyysille oman alan valinnan osalta.
Sirpa Murtovaara